|  |  |
| --- | --- |
| Ang sinasabi nito | Ang ibig sabihin nito |
| Nakatanggap ka ba o tatanggap ka ba ng kabayaran para sa manggagawa o insurance para sa mga walang trabaho para sa yugto ng panahon ng hinihiling mong bakasyon sa trabaho? | Hindi ka makakatanggap ng mga benepisyo ng May Bayad na Bakasyon sa panahon ng parehong linggo kung kailan mo natanggap (o inaasahang tumanggap) o insurance para sa mga walang trabaho o may bayad na benepisyo mula sa Kabayaran para sa Manggagawa ng Paggawa at Mga Industriya (Labor & Industries, L&I). |
| Mga oras na ginugol sa pagtatrabaho sa yugtong ito. | Kung nagtrabaho ka nga sa linggong ito, ilagay ang bilang ng mga oras dito. Kung hindi ka nagtrabaho nang kahit ilang oras, o kung wala kang trabaho, ilagay ang "0." |
| Mga oras na binayaran (o babayaran) ka para sa panahong walang pasok o time off mula sa iyong employer na hindi itinuturing bilang suweldo na karagdagang benepisyo sa yugtong ito? | Kung ginamit mo ang may bayad na time off sa linggong ito, kagaya ng vacation leave o sick leave, at hindi espesipikong sinabi sa iyo ng iyong employer na iyon ay karagdagang benepisyo (may batad na time off na ibinibigay ng iyong employer bukod pa sa natatanggap mong benepisyo na May Bayad na Bakasyon), ilagay ang mga oras dito. Kung hindi ka gumamit ng anumang may bayad na time off sa linggong ito, ilagay ang "0."Kung hindi ka sigurado kung itinuturing ng iyong employer bilang karagdagang benepisyo ang iyong may bayad na time off, kakailanganin mo silang tanungin. |
| Hindi ka ba nakapasok nang hindi bababa sa 8 magkakasunod na oras ng trabaho sa linggong ito? | Sa linggong ito, hindi ka ba nakapasok nang 8 magkakasunod na oras ng trabaho? Kung nagtatrabaho ka ng 40 oras kada linggo, malamang na isang buong araw ng trabaho ang 8 magkakasunod na oras, o ang huling dalawang oras ng isang araw at ang unang anim sa kasunod na araw. Kung nagtatrabaho ka nang mas kaunti sa buong panahon, maaari itong maging limang-oras na shift at tatlong oras ng kasunod na shift kung hindi ka nagtrabaho nang kahit ilang oras sa pagitan ng mga nalaktawang shift. |
| Nakaranas ka ba ng pagbabago na maaaring makaapekto sa tagal ng iyong bakasyon? | Sa linggong ito, may nangyari bang nakapagpabago sa inaaasahan mong tagal ng iyong May Bayad na Bakasyon? Hindi maaapektuhan ng tanong na ito ang iyong lingguhang claim para sa linggong ito kundi ipinapaalam nito sa amin na dapat kaming makipag-ugnayan sa iyo para mag-follow up kung sakaling kailangan mong baguhin ang petsa ng pagtatapos ng iyong bakasyon sa trabaho o iba pang bagay tungkol sa iyong claim. |

## Mga FAQ

#### Ano ang lingguhang claim?

Ang mga lingguhang claim ay kung paano ka babayaran kapag nagsimula na ang iyong bakasyon sa trabaho. Habang nasa iyong bakasyon sa trabaho, magsusumite ka ng lingguhang claim kada linggo para matanggap ang bayad sa iyo. Isasama sa claim ang mga oras na hindi ka nakapagtrabaho at gusto mong mabayaran gamit ang iyong May Bayad na Bakasyon. Kung nag-apply ka gamit ang papel na aplikasyon, isusumite mo ang mga lingguhang claim sa pamamagitan ng pagtawag sa Customer Care Team. Kung nag-apply ka online, isumite ang iyong mga lingguhang claim sa pamamagitan ng pag-log in sa iyong account ng May Bayad na Bakasyon.

#### Kailan ako magsusumite ng lingguhang claim?

Dapat kang magsumite ng lingguhang claim para sa bawat linggo ng iyong family leave o medical leave. Nagsisimula ang linggo ng May Bayad na Bakasyon sa Linggo at nagtatapos sa kasunod na Sabado, at hindi ka makakapagsumite ng lingguhang claim hanggang hindi pa natatapos ang linggo. Ibig sabihin, makakapagsumite ka lang ng lingguhang claim sa Linggo para sa nakaraang linggo.

Dapat mong simulan agad ang pagsusumite ng mga lingguhang claim sa oras na maaprubahan ang iyong aplikasyon.

#### Ano ang linggo ng paghihintay?

Kung kumuha ka ng medical leave para asikasuhin ang iyong sarili o family leave para mag-alaga ng kapamilya, ang unang linggo ng iyong naaprubahang bakasyon sa trabaho ang iyong linggo ng paghihintay. Hindi ka babayaran para dito, pero kailangan mo pa ring magsumite ng lingguhang claim.

Kung magbabakasyon ka sa trabaho para mapalapit sa bagong silang na anak o para sa mga kaganapang militar, wala kang linggo ng paghihintay.

#### Kung nagtatrabaho ako o gumagamit ng iba pang uri ng bakasyon sa trabaho sa panahon ng aking May Bayad na Bakasyon, maaapektuhan ba nito ang ibabayad sa akin?

Kung nagtrabaho ka o tumanggap ng ibang benepisyo, kagaya ng may suweldong time off na ibinigay ng employer, dapat mo itong isama sa palatanungan ng iyong lingguhang claim. Kabilang dito ang oras kung kailan ka nagtrabaho sa pangalawang trabaho, kahit pa hindi ka magbabakasyon mula sa trabahong iyon. Kasama rin dito ang mga oras na nagtrabaho ka nang self-employed, kahit pa hindi ka kumita ng anumang pera. Kung gumamit ka ng iba pang uri ng bakasyon sa trabaho, kagaya ng vacation leave, maaari nitong maapektuhan ang halaga ng ibabayad sa iyo, maliban kung mag-alok ang iyong employer ng dagdag na may bayad na time off (naiiba mula sa regular na may bayad na time off). Tanungin sa iyong employer kung available sa iyo ang opsyong ito.